Seks personer i en bil kørte galt lørdag aften ved Manstrup.

En flok unge mennesker var lørdag aften ude for et færdselsuheld, da deres bil havnede i en grøft. Bilens fører, en 18-årig ung mand, mistede kontrollen over bilen ved Bejstrupvej nær Manstrup. Bilen kørte ud i rabatten, hvor føreren forsøgte at rette op. Det resulterede dog bare i, at bilen endte i den morsatte side af vejen, hvor den slog en kolbøtte. Der var seks personer i bilen, og kun en person kom til skade. - Personen fik kun lettere kvæstelser, oplyser vagtchef Bent Højgaard ved Nordjyllands Politi.